
Da li je zabranjeno ubiti dijete iz straha od neimaštine ?


* 
* 
* 
* 
* 
* 
* 

 

Da li je zabranjeno ubiti dijete iz straha od neimaštine ?
==========================================================

 

Svevišnji Allah rekao je: “Oni koji iz lakoumnosti i ne znajući šta rade djecu svoju ubijaju i koji ono čime ih je Allah podario zabranjenim smatraju, govoreći neistine o Allahu, sigurno će nastradati. Oni su zalutali i ne znaju šta rade.” (El-En'am, 140)


“Reci: ‘Dođite da vam kažem šta vam vaš Gospodar propisuje: da Mu ništa ne pridružujete, da roditeljima dobro činite, da djecu svoju, zbog neimaštine, ne ubijate – Mi i vas i njih hranimo – ne približujte se nevaljalštinama, bile javne ili tajne; ne ubijajte onog koga je Allah zabranio ubiti, osim kada to pravda zahtijeva. Eto, to vam Allah preporučuje da biste razmislili.”‘ (El-En'am, 151) “Ne ubijajte djecu svoju iz straha od neimaštine, i njih i vas Mi hranimo, jer je ubijati njih doista veliki grijeh.” (El-Isra, 31) Tu je i sljedeći ajet: “O Vjerovjesniče, kada ti dođu vjernice da ti polože prisegu: da neće Allahu nikoga ravnim smatrati, i da neće krasti, i da neće bludničiti, i da neće djecu svoju ubijati, i da neće muževima tuđu djecu podmetati i da ti neće ni u čemu to je dobro poslušnost odricati – ti prisegu njihovu prihvati i moli Allaha da im oprosti; Allah, zaista, mnogo prašta, i On je milostiv.” (El-Mumtehina, 12)


Abdullah b. Mesud, radijallahu anhu, pripovijedao je: “Upitao sam Vjerovjesnika, sallallahu alejhi ve sellem, koji je grijeh u Allaha najveći, na šta je odgovorio: ‘Da Allahu pripišeš saučesnika, a On te je stvorio. ‘ Upitao sam koji grijeh dolazi iza širka, a on reče: ‘Da ubiješ svoje dijete iz straha da ćeš ga hraniti. ‘ Ponovo sam upitao koji grijeh dolazi iza toga, a on je odgovorio: ‘Da počiniš nemoral sa ženom svoga komšije. “‘


Ibn Mesud, radijallahu anhu, govorio je: “Sljedeći ajet: ‘ .. .i oni koji se mimo Allaha drugom bogu ne klanjaju, i koji one koje je Allah zabranio ne ubijaju, osim kad pravda zahtijeva, i koji ne bludniče .. .’ (ElFurkan, 68) objavljen je kao potvrda tih Resulullahovih, sallallahu alejhi ve sellem, riječi.”


Ubada b. es-Samit, radijallahu anhu, sudionik Bitke na Bedru i jedan koji je na Akabi izabran za predstavnika u Medini, kazuje: “Allahov je *[Poslanik](https://pitajucene.com/search/poslanik/questions/ "Pretraži pitanja o poslanicima")*, sallallahu alejhi ve sellem, onima koji su došli na Akabu rekao: ‘Prisegnite mi na vjernost i obećajte da nećete nikoga Allahu smatrati ravnim, i da nećete krasti, i da nećete činiti nemora i da nećete ubijati svoju žensku djecu, i da nećete drugima svoju djecu podmećati, i da mi nećete biti nepokorni u onome u čemu je dobro! Allah će nagraditi one koji ispune svoje obećanje, a oni koji učine prijestup pa budu kažnjeni na ovom svijetu, to im je iskup. A oni koji učine prijestup i Allah pokrije njihovu sramotu, bit će prepušteni Allahovoj volji: ako bude htio, oprostit će im, a ako bude htio, kazit će ih. ‘ I mi smo mu se na to obavezali.”


Propisi u vezi s poglavljem :


Prvo, zabranjeno je ubiti dijete iz straha od siromaštva. To ja Poslanik, sallallahu alejhi ve sellem, akcentirao prilikom prihvatanja prisege od ljudi. Ubiti bespomoćno dijete, znači počiniti ubistvo i prekinuti rodbinske ve:ze, pa se upravo zato i naglašava ogavnost ovog grijeha.


Drugo, Ibn Kesir je u djelu Tefsirul-kur'anil-azim, 2/1 96, zapisao: “Kada je riječ o Allahovim riječima: ‘ … zbog neimaštine .. .’, Ibn Abbas, Katada i Es-Suddi kažu da je *[značenje](https://pitajucene.com/search/zna%C4%8Denje/questions/ "Pretraži pitanja o značenjima")*: ne ubijajte ih zbog toga što ste trenutno siromašni. A u suri El-Isra kaže: ‘Ne ubijajte djecu svoju iz straha od neimaštine’, tj . bojeći se da ćete osiromašiti zbog njih u budućnosti … ”


Treće, ovome se možda može dodati savremena pojava planiranje porodice, čemu ljudi pribjegavaju, kako to oni tvrde, zbog manjka prihoda, siromaštva i velike nezaposlenosti. A upravo to je ružno mišljenje o Gospodaru, koje su imali ljudi prije pojave islama.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


